TABDI KÖZSÉG POLGÁRMESTERE

**M E G H Í V Ó**

Tabdi Község Képviselőtestülete

***2018. június 20-án(szerdán)***

***de.7,30 órakor***

tartandó rendkívüli testületi ülésére tisztelettel meghívom.

Az ülés helye: Tabdi Közös Önkormányzati Hivatal tanácskozó terme

N A P I R E N D:

1. Vízjogi létesítési engedélyezési terv készítése

Előadó: Fábián Sándor polgármester

Kérem az ülésen szíves megjelenését.

T a b d i, 2018. június 18.

Fábián Sándor

polgármester

TABDI KÖZSÉG POLGÁRMESTERE

E L Ő T E R J E S Z T É S

(a Képviselő-testület 2018. június 20-i ülésére)

Tárgy: ***Vízjogi létesítési engedélyezési terv készítése***

Tisztelt Képviselő-testület!

A szennyvízcsökkentési ütemterv elkészülte után az abban megadott határidőn belül el kell készíteni a vízjogi létesítési engedélyezési tervet.

Akasztó- Csengőd- Tabdi Önkormányzatok Együttműködési Megállapodása szerint az ellátásért felelősök képviseletére Akasztó Község Önkormányzata jogosult. A képviselő feladata többek között, hogy a víziközmű-rendszer egészét érintő fejlesztések vonatkozásában helyettük és nevükben eljárjon. Akasztó a beszerzési szabályzatában foglaltak szerint a terv elkészítésére 3 ajánlatot kért be. A legalacsonyabb összegű ajánlatot az UTB Envirotec Zrt. adta nettó 500 000,- Ft vállalkozási díjjal. Akasztó ezt az ajánlatot elfogadta, de Csengőd önkormányzata új beszerzési eljárás lefolytatásáról döntött, mivel az ő szabályzatukban foglaltak szerint, új eljárást kell lefolytatni abban az esetben, ha az ajánlatok között nagyon magas az eltérés. Az egyik ajánlat nettó 8 a másik 10,7 millió forint volt. Véleményem szerint a beszerzési eljárást a közös képviselő önkormányzatnak, Akasztónak kell lebonyolítania, ennek megfelelően javasolom az alábbi határozat elfogadását.

**\_\_\_\_/2018.( )sz.határozat**

Vízjogi létesítési engedélyezési terv készítése

HATÁROZAT-TERVEZET

1. Tabdi Község Képviselő-testülete egyet ért azzal, hogy Akasztó, Csengőd és Tabdi községek tulajdonában lévő szennyvíz tisztító telep korszerűsítésére vízjogi létesítési engedélyezési terv készüljön.
2. Egyetért azzal, hogy Akasztó Község Önkormányzata a telep megfelelő működtetésének biztosítására, valamint a szennyvízcsökkentési ütemtervben foglalt határidők betartására a vízjogi létesítési engedélyezési terv elkészítésével az UTB Envirotec Zrt.-t bízza meg 500.000 Ft + Áfa összegért.
3. A terv fedezetét Akasztó- Csengőd- Tabdi Önkormányzatok megállapodása szerint Csengőd Község költségvetésében a kiszabott környezetvédelmi bírságok helyben maradó részének terhére szükséges biztosítani.

Felelős: polgármester

Határidő. azonnal

T a b d i, 2018. június 18.

Fábián Sándor

polgármester